Diari Oficial de la Generalitat Valenciana


Sumari del DOGV 3156, del 07-01-1998 (1997/12707)

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació de la Caserna de Sapadors del Plan General de València.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1997/12549


Data del document
:   11-11-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de novembre de 1997, del conseller d'Obres Públiques, Urbanisme i Transports, per la qual s'aprova definitivament la modificació de la Caserna de Sapadors del Plan General de València. [97/12115]
  
Vist l'expedient relatiu al Projecte de Modificació de la Caserna de Sapadors del Pla General d'Ordenació Urbana de València, i del qual resulten els següents:
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament de València, en sessió de 28 de febrer de 1997. Després del pertinent període d'exposició pública, en el qual es va presentar una al·legació, el mateix òrgan, el 25 de juliol de 1997, el va aprovar provisionalment.
  
Segon
  
La documentació consta de memòria informativa i justificativa, referències fotogràfiques i pla d'informació i d'ordenació.
  
Tercer
  
El 2 de juliol de 1997, la Conselleria de Cultura, Educació i Ciència va emetre informe favorable respecte de la presente modificació.
  
Quart
  
La Comissió Territorial d'Urbanisme de València, reunida en sessió de 30 d'octubre de 1997, va informar favorablement sobre l'aprovació definitiva de l'expedient.
  
Fonaments de dret
  
Primer
  
Quant al procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i concordants per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la modificació plantejada té per objecte el canvi de qualificació del denominat Quarter de Sapadors situat al carrer del mateix nom. Actualment, el Pla General qualifica els mencionats sòls de sistema general sociocultural (en part), de sistema general educativocultural (en part) i d'espai lliure. Amb aquesta modificació es pretén fixar la qualificació de sistema general de serveis publicoadministratius institucionals, en la seua major part, es deixa un xicoteta porció destinada a espai lliure vinculada a l'anterior, i es manté el caràcter públic d'aquestes dotacions.
  
L'objectiu final és permetre la instal·lació en el dit lloc, de forma definitiva, del Cos Nacional de Policia, com a dotació pública de caràcter estructural.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU. La modificació no significa un augment d'aprofitament lucratiu privat o desafectació de sòl de destinació pública, per la qual cosa no procedeix preveure les mesures de compensació necesssàries per a mantenir la proporció i la qualitat de les dotacions públiques previstes, d'acord amb l'article 55.3 de la LRAU. Igualment, es troba en l'expedient l'informe favorable de la Conselleria de Cultura, Educació i Ciència, i es compleix allò que s'ha disposat en la disposició transitòria huitena de la LRAU. Per tot això no s'observen obstacles per a l'aprovació de la modificació.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, de conformitat amb l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant aplicació, d'acord amb l'informe de la Comissió Territorial d'Urbanisme de València, resolc aprovar definitivament la modificació de la Caserna de Sapadors del Pla General de València.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercitar qualsevol altre recurs que s'estime oportú.
  
València, 11 de novembre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.